钦定古今图书集成/明伦汇编/氏族典/第201卷 > 《郑樵通志》 > 高岱
## 钦定古今图书集成/明伦汇编/氏族典/第201卷 > 《郑樵通志》 > 高岱

按《无锡县志》：“岱，字孔文。性聪达，轻财贵义，所友皆世
之伟人。太守盛宪以上计举为孝廉，许贡来领郡，岱
将宪避难，求救于陶谦，憔悴泣血。谦感其忠勇，许为
出军。岱还，贡已囚其母，岱径往见贡，才辞敏达，贡即
出其母。孙策闻其善《左传》，欲与论讲，虚己候焉，为媢
嫉者所中，遂遇害。”